Mokšańsko godka (mokš. "мокшень кяль", "mokshanj kälj") – ōgrofińsko godka s grupy godek woužańskych užywany ôd jydnyj s dwōch grup etničnych skuodajōncych sie na norōd mordwiński - Mokšanōw. Užywany je na wschodnim kraju ojropejskij tajli Rusyje, ščygōlniy we zachodnich rygiōnach Mordowije, kaj je uřyndowōm godkōm a we ôbwodzie pynzyńskym, a tyž Tatarstanie, Baškiryji, a ôbwodach: ôrynburskym, riazańskym, samarskym, saratowskym a tambowskym. Mokšanie žyjōm tyž we niywielgich grupach na dalekym wschodzie Rusyje, a poza granicōma tygo kraju – we USA. Godka mokšańsko je užywano ôd ōng. 400 tys. ludzi, eli ōng. 40% Mordwinōw posōgujōncych sie ôjčystōm godkōm. Dykcjōnoř mokšański online